Hei ja kiitos kysymyksestäsi!
Lähtökohtaisesti mitään opintoja ei kannatta jättää kesken. Lukio on tärkeä osa yleissivistävää opiskelua, minkä lisäksi lukion suorittaminen näyttää hyvältä työnantajien silmissä. Jotkut ammatit myös vaativat lukion päättötodistuksen.
Lukion käyminen etänä olisi yksi vaihtoehto, mikäli se vain sopisi lukiollesi. Eli suosittelen sinua tiedustelemaan tästä asiasta esimerkiksi opinto-ohjaajalta tai muulta koulun henkilökunnalta. Etäopiskelu on aina oppilaitoskohtaista ja osalle tämä toteutusmuoto ei sovi.
Vaihtoehtoisesti sinulla saattaisi olla mahdollisuus lykätä liikunnanohjauksen perustutkinnon paikkaa, jolloinka pystyisit käymään lukion loppuun. Tosin, opiskelupaikan lykkäämiseen tarvitaan aina erittäin pätevä syy.
Ole yhteydessä siis lukiosi henkilökuntaan. He osaavat kertoa sinulle, mistä kannattaisi lähteä liikkeelle tai onko etäopiskelu edes mahdollisuus.
Toivottavasti löydät ratkaisun ja onnea opintoihin! :)
Ystävällisin terveisin,
studentum.fi